Politiikkaradio: Palkat alas ja työttömät töihin!

Elina Lepomäki (kok) sanoo sen nyt suoraan: palkkatasoa alas ja työttömät töihin. Samaan aikaan hallituksen kuripaketti rokottaa. Onko kysymys sittenkin peliteoreettisesta asetelmasta, jossa pelin osapuolet korottavat panoksia ja vetävät toisia pois? Kiehtova kysymys toki on, millaiseen lopputulemaan peli vie? Pöydän toisella puolen Timo Harakka (sd) syyttää hallitusta ideologisista valinnoista, joilla työn ja pääoman välisiä suhteita halutaan muuttaa viimeksi mainitun hyväksi. Mutta mikä on opposition vaihtoehto? Maltilliset palkkaratkaisut? Sakari Sirkkanen toimittajana.